Ադրբեջանի նախագահի ընտրությունը նախատեսվածից ավելի վաղ անցկացնելու Իլհամ Ալիևի որոշումը Հայաստանի մեկնաբանելու խնդիրը չէ, - այսօր Երևանում հայտարարել է Հայաստանի նախագահ Սերժ Սարգսյանը Բուլղարիայի նախագահ Ռումեն Ռադևի հետ մամուլի ասուլիսից հետո: Անդրադառնալով հարցին, որ որոշ փորձագետներ Ադրբեջանի նախագահի ընտրությունը ապրիլին անցկացնելու որոշումը կապում են Ղարաբաղի խնդրի լուծման արագացման Ադրբեջանի ցանկության հետ ՝ Սերժ Սարգսյանն ասել է. Չեմ հավատում, որ հանկարծ Ադրբեջանում մի անհագուրդ ցանկություն է առաջացել ԼՂՀ խնդիրը լուծելու: Սերժ Սարգսյանը նաև զառանցանք է համարել Ադրբեջանի անուրջները՝ Երևանը կամ Զանգեզուրը գրավելու մասին: Բուլղարիայի նախագահն իր հերթին նշել է, որ Լեռնային Ղարաբաղի հակամարտությունը հնարավոր է կարգավորել միայն խաղաղ ճանապարհով: